<classify> WAKATI Jeshi la Polisi mkoani Morogoro linaendelea kuchunguza tukio la Mkazi wa Kihonda mkoani humo, Benson Shila 31 ambaye ni fundi wa kuchomelea, kutaka kujizamisha na mtoto wake kwenye Mto Morogoro, mke wake amezungumza hali ya sintofahamu aliyoiona katika siku za karibuni kwa mume wake. Mke wake baba huyo, Mary Shao, alisema katika siku za karibuni mume wake alikuwa akizungumza mambo yasiyoeleweka kuhusu ufalme wa mbinguni.Kamanda wa Polisi wa Mkoa wa Morogoro, Wilbroad Mutafungwa akizungumza na waandishi wa habari, alisema jeshi hilo kwa kushirikiana na madaktari wa kitengo cha afya ya akili wa Hospitali ya Rufaa ya Mkoa wa Morogoro, wanaendelea kuchunguza ili kubaini utimamu wa akili ya mtuhumiwa kutokana na kitendo alichokifanya.Mke azungumza Kwa upande wake mama wa mtoto huyo, Mary Shao alisema kuwa mume wake alianza kubadilika tabia Novemba 29 mwaka huu na alikuwa akizungumza mambo yasiyoelekeweka kuhusu ufalme wa mbinguni.Mama huyo alisema haelewi mume wake alikumbwa na kitu gani na kuongeza kuwa siku ya tukio alitoka na mtoto akidai anaenda kuogelea, lakini baadaye akapata taarifa kuhusu mumewe yuko chini ya ulinzi kuhusiana na tukio kuhatarisha maisha yake na ya mtoto. Alisema kuwa kabla ya tukio hilo mume wake alikuwa mtu mzuri na baba anayejali familia yake na kuongeza kuwa mume wake hakuwa na tatizo lolote wala hakukuwa na ugomvi wowote baina yao.Mpaka sasa sielewi ni nini kimetokea, nipo katika mshangao sielewi nini kimetokea, alisema mama huyo.Mary alisema kuwa alipomuuliza mwanaye kuhusiana na tukio hilo, mwanaye alisema walienda kuogelea lakini baadaye akamuona baba yake anakatakata mabomba ya maji na baadaye akawaona askari. Polisi wanasemaje? Mtuhumiwa ambaye bado anashikiliwa na polisi, alikutwa akiwa uchi yeye na mtoto wake katikati ya maporomoko ya maji ya Mto huo. Tukio hilo lilitokea Desemba 19 mwaka huu saa 12 jioni kwenye maporomoko hayo yaliyopo eneo la Nguzo Campsite ambapo mtuhumiwa alikutwa akiwa na panga na msumeno.Tukio hili lilitokea Desemba 19 mwaka huu majira ya 12 jioni kwenye maporomoko ya maji eneo la mlimani Nguzo Campsite, baba na mtoto wake walikutwa wakiwa uchi wa mnyama huku mtuhumiwa akiwa na panga na msumeno, alisema Mutafungwa.Alimtaja mtoto aliyekuwa pamoja na mtuhumiwa huyo kuwa ni Goodson Benard 7 ambaye ni mwanafunzi katika Shule ya Awali ya Ebenezer. Kwa mujibu wa Kamanda huyo wa polisi, taarifa za tukio hilo walizipata kutoka kwa raia wema na baada ya hapo askari waliokuwa doria walifika eneo la tukio na kumkuta mtuhumiwa akiwa uchi huku akiwa amembeba matoto wa kiume mwenye umri wa miaka saba ambaye naye akiwa uchi wakiwa wamesimama katikati ya maji ambayo yalikuwa yanaenda kasi.Baada ya askari kufika na kumtaka atoke katika mazingira hayo hatarishi ya maji, alikaidi na kuanza kuzungumza maneno yasiyoeleweka huku akiendelea kusogea katika kina kirefu cha maji pamoja na mtoto wake na baadaye kujirusha kwenye maporomoko ya maji, askari wakaono mtu huyo alidhamiria kuhatarisha maisha yake na ya mtoto aliyembeba, hivyo askari nao wakajitosa kwenye maji na kumuokoa mtuhumiwa na mtoto wake,alisema Kamanda Mutafungwa.Mfanyakazi mwenzake Mfanyakazi wenzake katika kiwanda cha kuchomelea kilichopo mtaa wa Sabasaba, kata ya Mbuyuni Juma Ramadhani alisema kuwa wiki mbili zilizopita mfanyakazi mwenzao huyo alionesha dalali za kuchanganyikiwa kwa kuwa alikuwa akizungumza vitu tofauti huku akidai kuwa yeye ni mfalme wa vitu vyote vilivyopo hapa duniani ikiwemo mito na milima.Alisema kuwa baada ya kuona hali hiyo yeye na wenzake walizungumza na familia ya baba huyo ili wapate ridhaa ya kumpeleka hospitali hata hivyo kabla ya kufanya uamuzi huo, kaka wa baba huyo alitoka Singida na kuja kuona hali ya ndugu yake na kutoa maamuzi ya kumpeleka hospitali.Ramadhani aliendelea kueleza kuwa hali iliendelea kubadilika baba huyo akaanza kuzungumza mambo yasiyoeleweka na mara nyingi alikuwa akihoji kwa nini watu wanaishi kwenye milima ambayo ni mali yake, hali hiyo iliwafanya wafanyakazi wenzake wamshauri mkewe kwenda kuomba msaada polisi wa kumkamata ili wampeleke hospitali lakini ilishindikana kwa kuwa muda mwingi baba huyo alikuwa akiishi kwenye sehemu zilizotulia hasa kwenye vyanzo vya maji.Wananchi Kutokana na tukio hilo, wananchi wa Manispaa ya Morogoro waliwashukuru polisi kwa kuwahi eneo la tukio na kumdhibiti mwanume huyo aliyetaka kumzamisha mwanawe kwenye maji.Haya matukio ya ukatili wa wanawake na watoto yamekuwa mengi sana siku hizi, tumuombe Mungu atuepushe na haya majanga kwa kweli, alisema Mkazi wa Pangawe Asha Athumani .Mwanasheria wa Kituo cha Msaada wa Sheria Morogoro cha Paralegal Centre, Jeremia Kahemele alisema kuwa tukio hilo ni kinyume cha haki za binadamu na mtuhumiwa akithibitika kufanya kosa , hatua za kisheria zitachukuliwa dhidi yake.  <topic>: KITAIFA 